NG Weltevreden Blog
Op reis na ritme en rus 25 - emosies
Hettie Wessels, 21 Oktober 2019
So jaar of wat gelede kom besoek die paashaas die kleuterskool waar ons kinders is. Op 'n video wat die juffrou na die dag stuur is my dogtertjie afwesig. Ek vra die middag toe ek hulle oplaai: "Hoe was dit sussie?" Sy antwoord: "Baie lekker ons het paaseiers gekry." "En die paashaas?" vra ek. My dogtertjie: "O ja, ek het gehuil, ek was bang." En dit sluit die gesprek af. Heel gemaklik.
Op reis na ritme en rus 24
Ds Hettie Wessels, 7 Oktober 2019
So paar weke gelede staan ek in 'n klerewinkel gereed om te betaal. Die dame by die kasregister praat op die telefoon. Ek wag geduldig. Na 'n rukkie kom ek agter sy praat met iemand op die foon wat haar probeer help om die rekenaar weer aan die gang te kry. Die rekenaar en kaartmasjien en kasregister is alles met mekaar verbind. Die dame maak glad nie oogkontak nie, maar ek sien die sweet op haar bolip uitslaan en ek voel haar angs. 'n Ander net so senuweeagtige dame kom verskrik nader en vra omverskoning. Sy belowe dat dinge nou besig is om te gebeur. Ek glimlag flou en sê, wees rustig ek kan sien julle probeer. Dit is in elk geval nie julle skuld nie.
Op reis na ritme en rus 23
Ds Hettie Wessels, 16 September 2019
Iemand sê in die Bybelstudie vanoggend: "ons steel so maklik God se tyd"… Die sin bly die hele dag by my.
Ek wonder by myself is ek 'n dief?
Ek is baie mooi groot gemaak en steel is iets buite my verwysingsraamwerk, of so het ek nog altyd geglo.
Maar ek steel God se tyd. Ek steel my gesin se tyd. Ek steel my eie tyd. En die gestelery – steel my vrede en my rus. Hoe nou gemaak? Ek wil nie 'n dief wees nie.
Op reis na ritme en rus 22
Ds Hettie Wessels, 27 Augustus 2019
In die nabye Antieke Ooste was dit vroue se werk om water te gaan haal by die dorp se put.
Hierdie was 'n groepsaktiwiteit. Vroue het saam kuier-kuier gaan water haal. Dit was deel van hulle daaglikse ritueel. Hierdie water-gaan-haalery het gewoonlik vroeg oggend of laat middag gebeur wanneer dit bietjie koeler is.
Op reis na ritme en rus 21
Ds Hettie Wessels – 14 Augustus 2019
Op skool het ons geleer dat 'n werkwoord 'n doenwoordjie is. 'n Aksie. Later in teologie het ek geleer liefde is 'n werkwoord. As tiener kom en gaan liefde soos hongerpyne en dit voel nou nie juis na werk nie. Midde 'n familie, gesin en huwelik besef mens baie gou dat liefde vir seker ook aan gewerk moet word. 'n Aksie. Vrede is ook so woord. Jesus sê aan sy dissipels dat Hy aan hulle vrede sal agterlaat, soos 'n erflating. Maar aan vrede moet daar ook baie hard gewerk word. Dit weet ons baie goed hier aan die suidpunt van Afrika.
Op reis na ritme en rus 19
Ds Hettie Wessels - 31 Julie 2019
Wat maak jou gelukkig? Regtig sielsgelukkig? Wat is vir jou lekker om te doen? Geen moeite nie? Wat laat jou salig voel? So asof jy bederf is en kans sien vir môre? Wat laat jou vergeet van jou bekommernisse en dinge?
Op reis na ritme en rus 18
Ds Hettie Wessels - 23 Julie 2019
Dit het my baie lank geneem, maar ek het uiteindelik geleer dat die gewone beter as goed is.
Op reis na ritme en rus 17
Ds Hettie Wessels - 17 Julie 2019
Iewers vra iemand vir my: "Jy skryf nou baie oor rus, so wat leer jy?"
Ek dink die reis van vier maande se grootste les was dat mense saak maak. In Johannesburg is daar baie, baie, baie, baie, baie mense. En geen maar geen mens mag ooit vir jou maar net nog iemand word nie. Ons het geleer om deur mense te kyk, om mense, weg van mense, ons is goed daarmee om mense mis te kyk. En mense word net nog 'n gebruiksartikel. As ek jou nie meer nodig het nie, vergeet ek jou naam en beweeg na die volgende mens. Dis nou as ek in die eerste plek die moeite gedoen het om jou naam te leer.
Op reis na ritme en rus 16
Ds Hettie Wessels - 12 Julie 2019
Sabbath is not simply the pause that refreshes. It is the pause that transforms. - Walter Bruggeman
Die gejaag het so pas weer begin. Dinsdagoggend het my wekker af gegaan en ek het onmiddellik in roetine-mode ingegaan. Opstaan, stort, aantrek, kinders wakker maak, hare droogblaas, kinders aanjaag, kos, kinders skool toe jaag, vergadering, kos koop, skool toe… alles op 'n snelle tempo. Asof iets my agtervolg…
Op reis na ritme en rus 15
Ds Hettie Wessels – 4 Julie 2019
Ek is die laaste twee weke met 'n klomp emosies gekonfronteer. Eerstens het ons as gesin gaan kuier by my broers in Botswana. Dit is ver en dit is baie afgeleë. Hulle is wel regtig gelukkig, hulle het alles wat hulle harte begeer. En daar kom die vraag…. wat het mens nodig om gelukkig te wees? Wanneer is dit genoeg? Genoeg mooi? Genoeg klere? Genoeg huis? Genoeg kar? Genoeg goed?
Op reis na ritme en rus… Sabbat 14
Ds Hettie Wessels, 14 Junie 2019
37Jesus antwoord hom: "Jy moet die Here jou God liefhê met jou hele hart en met jou hele siel en met jou hele verstand. 38Dit is die grootste en die eerste gebod. 39En die tweede, wat hiermee gelyk staan, is: Jy moet jou naaste liefhê soos jouself 40In hierdie twee gebooie is die hele wet en die profete saamgevat." Matteus 22
Op reis na ritme en rus… Sabbat 13
Ds Hettie Wessels - 5 Junie 2019
Die winter begin nou al in die huis se hoeke wegkruip. Deur die dag jaag die son nog die koue eenkant toe, maar in die skadu hoekies het die koue kom nes skop vir die volgende paar maande.
Weet jy wat is nie 'n skande nie? Antwoord: "Om te vra vir hulp" Ja, daar het jy dit nou. Die Bybel skryf baie kere van engele wat mense besoek het. Ek het nog altyd 'n geheime vrees gehad dat een van hierdie weses my sal besoek. 'n Gefladder van vlerke en helder ligte het my nog altyd laat koes. So in my stilligheid het ek altyd gewonder, as so 'n engel aan my sou verskyn wat my reaksie sou wees.
Op reis na ritme en rus... Sabbat 10
Ds Hettie Wessels - 8 Mei 2019
"Life gives you plenty of time to do whatever you want to do if you stay in the present moment." - Deepak Chopra
Ds Hettie Wessels - 3 Mei 2019
Op reis na ritme en rus … Sabbat 8
Ds Hettie Wessels - 24 April 2019
"You have permission to rest! You don't have to fix everything that's broken. You don't have to try to make everyone happy. It is time to rest. It is time to find refreshment for your body and your soul." Clergy Coaching Network
As mens jonger is, is daar 'n klomp goed wat 'n mens moet doen. Die lys van voorskrifte is baie lank. Die skool, jou ouers, die kerk en nog sommer baie ander...